kardosdrur/scandi-wiki huggingface dataset:
Marstal Skole

Marstal Skole er folkeskolen i Ærø Kommune. Den har 450 elever fordelt på 22 klasser mellem 0. – 10. klasse, samt et specialklassetilbud. 

Da Ærøskøbing Skole blev nedlagt i 2007, fik Marstal alle elever fra 7. – 8. klasse. 0. – 6. klasse for resten af Ærø Kommune bliver varetaget af henholdsvis Rise Skole, i Store Rise, og Søby Skole, i Søby. I 2013 blev alle eleverne samlet på Marstal Skole.

Eksterne Henvisninger 
Marstal Skoles hjemmeside 

Folkeskoler
Skole
Trækprocent

Trækprocenten er udtryk for den procentvise andel af en indtægt, der bliver trukket fra som skat.

Trækprocenten beregnes som summen af kommuneskat, sundhedsbidrag og statsskat (bundskat og topskat) samt eventuelt kirkeskat, hvis man er medlem af Folkekirken. Der har tidligere også været mellemskat, men den blev afskaffet i 2009. Trækprocenten varierer p.t. mellem 37 (for borgere, der betaler bundskat og ikke betaler kirkeskat) og 53 (for borgere, der betaler topskat og som betaler kirkeskat).

Skattetrækket sker af den del af indtægten, der overstiger eventuelle fradrag, og trækprocenten er således ikke udtryk for hvor mange procent, man definitivt betaler i skat. 

Arbejdsmarkedsbidraget er ikke medregnet i trækprocenten, idet det er en bruttoskat, som trækkes fra lønnen inden skatteberegningen. Derfor skal man også huske, at man ikke blot kan lægge arbejdsmarkedsbidrag på 8 % oven i trækprocenten for at få marginalskatten, som er det maksimale man kan betale i skat af sidst tjente krone. Marginalskatten for personlig indkomst er 56,2 % i Danmark i 2013.

Trækprocenten fremgår af skattekortet.

Skat
Finwë

Finwë er en person fra fantasy-romanen Silmarillion af den engelske forfatter J.R.R. Tolkien. Han var Noldornes stor-konge og gift først med Miriel og senere med Indis. Han havde tre børn Fëanor, Fingolfin og Finarfin og er dermed forfader til praktisk taget alle Noldo-konger.

Finwë ledte Noldorne på deres vandring til Aman. Her fik han sine 3 sønner. Fëanor giftede sig med Nerdanel og sammen fik de 7 sønner. 

Fëanor var en dygtig håndværker og på sit højdepunkt lavede han 3 ædelsten kaldet Silmarillerne. Fëanor skattede Silmarillerne over alt andet, og blev langsomt mere og mere mistænksom overfor andre. Samtidig forsøgte Melkor (den onde, djævlen i Tolkiens univers) at skabe splid blandt Noldorne og han forsøgte at opildne Fëanors frygt for at andre ville stjæle Silmarillerne. Men det var først og fremmest Melkor selv der var ude på at stjæle Silmarillerne.

Det lykkedes Melkor at lokke Fëanor til at tro at hans halvbror Fingolfin var ude efter hans plads som arvtager efter Finwë, og Fëanor truede Fingolfin på livet. For dette blev Fëanor dømt til forvisning, og Fëanor rejste bort og tog Silmarillerne med sig. Efter nogen tid blev Fëanor genforenet med Fingolfin. Ved samme tid lykkedes det dog Melkor at ødelægge De to træer, at dræbe Finwë og stjæle Silmarillerne.

Fëanor var nu Noldornes stor-konge og han talte for at alle Noldor skulle følge ham til Midgård for at bekæmpe Melkor og generobre Silmarillerne. Fëanor og hans syv sønner svor nu en ed om at ville bekæmpe enhver der havde Silmarillerne.

Personer i Silmarillion
Fiktive konger
Barde (sanger)

En barde er en digter, skjald, egentlig og især om skjaldene hos oldtidens keltere eller germanere. Anvendes om digtere i almindelighed, især sådanne, der ved deres digtes emner og form minder om de gamle barder, som for eksempel Friedrich Gottlieb Klopstock, Tysklands første barde, og hans skole.

Kilde 
 ODS på nettet

Stillingsbetegnelser
Estlands fodboldforbund

Eesti Jalgpalli Liit (EJL) er Estlands nationale fodboldforbund og dermed det øverste ledelsesorgan for fodbold i landet. Det administrerer Meistriliiga (landets bedste fodboldrække), Eesti Karikas (landets cupturnering) og landsholdet og har hovedsæde i Tallinn.

Forbundet blev grundlagt i 1921 og fik i 1923 medlemskab i FIFA. Det blev opløst under den sovjetiske besættelse, men genoprettet efter landets frigørelse i 1991.

Ekstern henvisning 
 

Nationale fodboldforbund
Forbund
Otto Detlefsen

Otto Detlefsen (27. november 1881 i København – 11. februar 1963) var en dansk operasanger og skuespiller.

Han debuterede den 16. august 1906 på teatret Casino. Rejste allerede året efter til USA hvor han medvirkede i en opsætning af Franz Lehárs operette Den glade enke (1905). 700 gange var han med til at opfører den. Senere sang han også i Tivoli. Efter han i 1912 havde giftet sig med den kendte skolerytterske og cirkusprinsesse Baptista Schreiber (1886-1956), begyndte han at kalde sig for "savsmuldssangeren". De næste 12 år, så længe ægteskabet varede, turnerede de verden rundt med et show de kaldte for "Singing Cowboys".

Han debuterede hos Nordisk Film omkring 1908 i stumfilmen Sherlock Holmes i Livsfare og medvirkede i perioden 1911-15 i omkring 14 stumfilm. Derudover medvirkede han også i en enkelt svensk stumfilm, Anförtrodda medel (1911), og en enkelt fransk stumfilm, Kean (1924), den sidste hvor også den berømte russiske stumfilmstjerne Ivan Mozzhukhin medvirkede. Desuden var han manuskriptforfatter på en enkelt film:  Den hvide Rytterske  (1915).

Otto Detlefsen var gift to gange. Først fra 1912 med Baptista Schreiber og senere med operasangerinden Anna Egelund Detlefsen. Han døde den 11. februar 1963 og ligger begravet på Vor Frelsers Kirkegård i København.

Filmografi

Som skuespiller

Stumfilm 
 Sherlock Holmes i Livsfare (instruktør Viggo Larsen, 1908)
 Mafia (1908)
 Den farlige Alder (instruktør August Blom, 1911)
 Den hvide Slavehandels sidste Offer (instruktør August Blom, 1911)
 Den Sorte Hætte (instruktør William Augustinus, 1911)
 Den hvide Tulipan (instruktør William Augustinus, 1911)
 Herr Storms første Monocle (instruktør August Blom, 1911)
 Smæklaasen (1911)
 For aabent Tæppe (instruktør August Blom, 1912)
 En Mesalliance (som Baron Francis North; ukendt instruktør, 1912)
 Betroede Midler (som Grev de Raymon; ukendt instruktør, 1912; Sverige)
 Skyldig? - ikke skyldig? (som Bninski, polak; 1913)
 Den hvide Rytterske (instruktør Alfred Cohn 1914)
 Manegens Børn (som René Briand, løjtnant; instruktør Hjalmar Davidsen, 1915)
 Lille Teddy (som Armand, artist; instruktør Alfred Cohn, 1915)
 Kean (som prinsen af Wales; instruktør Alexandre Volkoff; 1924; Frankrig)

Tonefilm 
 Baby på eventyr (som Wilhelm, Tjener paa Godset "Rosenfeldt; instruktør Johan Jacobsen, 1942)
 Det bødes der for (som chefen; instruktør Emanuel Gregers, 1944)
 Ta', hvad du vil ha'''' (instruktør Ole Palsbo, 1947)
 Kampen mod uretten (instruktør Ole Palsbo, 1949)
 Adam og Eva (som dommeren; instruktør Erik Balling, 1953)
 Vi som går køkkenvejen (som inkassator; instruktør Erik Balling, 1953)

 Som manuskriptforfatter 
 Den hvide Rytterske'' (instruktør Alfred Cohn, 1915)

Eksterne henvisninger 
 

Operasangere fra Danmark
Stumfilmskuespillere fra Danmark
Filmskuespillere fra Danmark
Serra da Estrela

Serra da Estrela er den højeste bjergkæde i Portugal og indeholder det højeste bjerg på det portugisiske fastland (Ponta do Pico på Azorerne er højere) med en højde på 1993 meter over havet. Toppen kaldes Torre (betyder "tårn") og ligger i Loriga i kommunen Seia. Der er et skicenter i området ved navn Vodafone skicenter.

Bjergkæden, som ligger mellem kommunerne Seia og Covilhã, er cirka 100 km lang og 30 km på det bredeste. Den består af en stor granitryg som en gang dannede Portugals sydlige grænse. Med stejle bakketoppe, floder og indsøer, smukke skove og flot udsigt, er området et af de flotteste naturområder i landet. 

Bjergkæden er i dag en del af en naturpark med gode muligheder for skisport. 

Der er tre floder som har sine udspring i Serra da Estrela: Mondego, som er den største flod som løber indenfor Portugals grænser, Zêzere, som er en sideflod til Tejo, Alva, en sideflod til Mondego. 

Serra da Estrela-hunden (Cão da Serra da Estrela) er en hunderace som har fået navn efter området.

Eksterne henvisninger 

 Serra da Estrela-hunden 
 Turisme i området
 Postkort fra Serra da Estrela
 Turbillede fra Serra da Estrela 

Portugals geografi
Anger (Berchtesgadener Land)

Anger er en kommune i den sydøstlige del af den tyske delstat Bayern, i Regierungsbezirk Oberbayern. Kommunen ligger i landskaber Rupertiwinkel, i nærheden af motorvej A8 München-Salzburg. I kommunen ligger det tidligere Kloster Höglwörth, der hørte til Augustinerordenen.

Geografi 
Bjergryggen Högl hæver sig fra den venstre bred af floden Saalach op i en højde af 827 moh.

Bydele 
Til Anger hører følgende bydele, landsbyer og bebyggelser: Anger, Aufham, Hadermarkt, Hainham, Högl, Höglwörth, Holzhausen, Irlberg, Jechling, Lebloh, Moosbacherau, Oberhögl, Pfaffendorf (Pfaffendorf-Anger), Pfingstl, Prasting, Reitberg, Steinhögl, Stockham, Stoißberg, Thal, Unterberg, Vachenlueg, Wolfertsau og Zellberg.

Nabokommuner 
Nabokommuner er : Ainring, Inzell, Piding og Teisendorf.
FC Lorient

FC Lorient Bretagne Sud (normalt bare kendt som FC Lorient) er en fransk fodboldklub fra Lorient i Bretagne, der spiller i Ligue 2. Klubben blev stiftet i 1926 og spiller sine hjemmekampe på Stade du Moustoir.

FC Lorients til dato største triumf kom, da klubben i 2002 vandt den franske pokalturnering Coupe de France, efter en finalesejr på 1-0 over SC Bastia.

Kendte spillere 
Frankrig
  Fabien Audard
  Jean-Claude Darcheville
  Christian Gourcuff
  Jocelyn Gourvennec
  Patrice Loko
  Michael Ciani
  André Pierre Gignac
  Fabrice Abriel
  Steve Marlet
  Fabrice Fiorese
  Marama Vahirua
  Olivier Monterubio
  Ulrich LePen
  Stephane Pedron
  Kevin Gameiro
  Laurent Koscielny

Guinea
  Pascal Feindouno

Elfenbenskysten
  Tchiressoua Guel
  Bakari Koné

Mali
  Seydou Keita
  Sigamary Diarra

Argentina
  Manuel Barrientos
  Gabriel Penalba
  Franco Sosa
  Sebastian Dubarbier

Algeriet
  Ali Bouafia
  Mahi Khennane
  Moussa Saïb
  Rafik Saïfi
  Karim Ziani
  Yazid Mansouri

Eksterne henvisninger 
Klubbens officielle hjemmeside 

Lorient
Etableret i 1926
Lorient
Halbe

Halbe er en lille by med omkring 2.200 indbyggere (2006) i kreisen Dahme-Spreewald i Brandenburg i Tyskland. Den ligger lige ved Spreewald og cirka 60 km syd for Berlin.

Demografi

Se også 
 Slaget ved Halbe

Kilder

Eksterne henvisninger 
 http://www.leuchtstift.de/netz/halbe/Gedenkstaette%20Halbe040112.pdf 
 https://www.youtube.com/watch?v=PV4vjNFGlYA
 https://www.youtube.com/watch?v=BTQMWl4_0JY&feature=related/ref>

Byer i Brandenburg
Showrunner

En showrunner er et udtryk i tv-produktioner om en person, der har både rollen som hovedforfatter og producent. Ofte bruges udtrykket synonymt med seriens skaber, men det er ikke nødvendigvis tilfældet. En showrunner har det øverste kreative ansvar for produktion af tv-shows, og der er også showrunnere, der leder skriverummet. I filmproduktion har instruktøren sædvanligvis den øverste kreative kontrol, men inden for tv vil showløberen altid være over instruktøren. Dog er "showrunner" ikke nogen officiel kreditering, og en showrunner vil typisk blive opført som "executive producer." Udtrykket er mindre anvendt i Danmark og Norge end i lande som USA og Storbritannien.

Der findes ingen autoritative undersøgelser af udviklingen af showrunner-rollen. Allerede i 1950'erne havde mange sitcoms i USA en lignende figur, men selve begrebet showrunner optrådte først i amerikanske branchemagasiner i 1990'erne.

Traditionelt var en ”executive producer” på et amerikansk tv-program den, der var ansvarlig for tv-programmets kreative retning og produktion, men med tiden blev denne titel brugt om en bredere vifte af roller; fra personen der håndterede det økonomiske til en person, der havde titlen som en ”ærestitel” uden at have noget egentligt praktisk eller udøvende ansvar.

Tv-serier
AS Nancy

AS Nancy-Lorraine (normalt bare kendt som AS Nancy) er en fransk fodboldklub fra Nancy i Lorraine, der spiller i Ligue 2. Klubben blev stiftet i 1967 og spiller sine hjemmekampe på Stade Marcel Picot.

Klubbens største triumf kom i 1978, da man vandt den franske pokalturnering Coupe de France. I nyere tid var 2006 et stort år, hvor man med sejr i den mindre Liga-Cup turnering sikrede sig adgang til UEFA Cuppen. Her chokerede klubben ved at slå tyske Schalke 04 ud.

Kendte spillere 
  Michel Platini 
  Roger Lemerre

Eksterne henvisninger 

Klubbens officielle hjemmeside 

Nancy, AS
Etableret i 1967
Nancy
Templin

Templin er en lille by i Brandenburg i Tyskland, med en befolkning på 17.127 (pr. 2006).

Byen blev først nævnt i 1270 (Templyn).

Byen er kendt som stedet hvor Angela Merkel voksede op.

Byer i Brandenburg
Whitelighter

En whitelighter er en slags engel i Heksene fra Warren Manor, der kan alt. Den er til, for at beskytte de folk den får besked på at beskytte. En whitelihter er et godt menneske i forhold til en Darklighter.

Leo Wyatt er Piper Halliwells mand og også en whitelighter. Senere bliver Piper og Phoebe Halliwells 4. søster, Paige Matthews, også en whitelighter.

Heksene fra Warren Manor
Darryl Morris

Darryl Morris er en fiktiv figur i tv-serien Heksene fra Warren Manor. Han er en FBI-agent der før i tiden har arbejdet sammen med Andy, hans makker. Morris er gode venner med Søstrene Halliwell, og har dækket over mange af de mystiske ting der er sket mens pigerne har været til stede, Inden Morris og hans kone blev bange for at han ville dø. 
"Something Wicca This Way Goes" var den sidste episode man så ham i. Da sæson 8 startede var ham og hans kone flytte til East Coast.

Eksterne henvisninger 
 

Morris, Darryl
Axel Boesen

Axel Boesen (10. februar 1879 på Frederiksberg – 14. juni 1957 i København) var en dansk sanger og skuespiller.

Han debuterede som 18-årig på Dagmarteatret. Han blev på teateret de næste otte år, og var derefter engageret på forskellige teatre de næste seks årtier som operetteskuespiller. Han indspillede også adskillige plader. Axel Boesen filmdebuterede i 1910 i stumfilmen Levemanden paa Varieté hos Nordisk Film, hvorefter han optil 1926 medvirkede i omkring 100 stumfilm, alle for Nordisk Film, og udelukkende i statist- eller mindre biroller. Han medvirkede desuden i to tonefilm: Den stjålne minister og For frihed og ret  – begge fra 1949.

Axel Boesen var gift to gange. Først med skuespillerinden Hermine Clara Nebelong (1881-1943). Sammen fik de datteren Agnes Vilner (født 1904) og datteren Inger Boesen (1905.09.16). Senere blev han gift med skuespillerinden Solborg Fjeldsøe Rasmussen (1885-1965). Han var bror til skuespiller og teaterdirektør Fritz Boesen (1877-1931). Han døde den 14. juni 1957 og ligger begravet på Bispebjerg Kirkegård i København.

Filmografi

Stumfilm

Tonefilm 
 Den stjålne minister (som 2. censor; instruktør Emanuel Gregers, 1949)
 For frihed og ret (instruktør Svend Methling, 1949)

Eksterne henvisninger 
 
 

Stumfilmskuespillere fra Danmark
Filmskuespillere fra Danmark
José Bosingwa

José Bosingwa (født 24. august 1982 i Mbandaka, Zaire) er en tidligere fodboldspiller fra Portugal, der spillede som venstre back. Han spillede gennem karrieren for blandt andet FC Porto, Chelsea, Queens Park Rangers og Trabzonspor.

Bosingwa nåede i sin tid som landsholdsspiller at spille 24 kampe for Portugals landshold, som han debuterede for den 2. juni 2007 i et opgør mod Belgien. Han har siden da repræsenteret Portugal ved EM i 2008.

Eksterne henvisninger 

Fodboldspillere fra Portugal
Deltagere ved det europæiske mesterskab i fodbold 2008
Fodboldspillere fra FC Porto
Fodboldspillere fra Chelsea F.C.
Fodboldspillere fra Queens Park Rangers F.C.
Fodboldspillere fra Trabzonspor
FC Sochaux-Montbéliard

FC Sochaux-Montbéliard (normalt bare kendt som FC Sochaux) er en fransk fodboldklub fra Montbéliard i Franche-Comté-regionen. Klubben spiller i Ligue 2. FC Sochaux blev stiftet i 1928 og spiller sine hjemmekampe på Stade Auguste Bonal.

Historie 

FC Sochaux blev stiftet i 1928, og står noteret for 2 franske mesterskaber, i 1935 og 1938. Pokalturneringen Coupe de France har klubben ligeledes vundet to gange, i 1937 og 2007.

Kendte spillere 
  Albert Rust
  Bernard Genghini
  Yannick Stopyra
  Joël Bats
  El-Hadji Diouf
  Álvaro Santos

Eksterne henvisninger 
Klubbens officielle hjemmeside 

Sochaux-Montbeliard, FC
Etableret i 1928
Montbéliard
Daniela Hantuchová

Daniela Hantuchová (født 23. april 1983 i Poprad i daværende Tjekkoslovakiet) er en slovakisk kvindelig professionel tennisspiller.

Grand Slam-titler 
  Wimbledon:
 Mixed double 2001 (sammen med Leos Friedl)
  Australian Open
 Mixed double 2002 (sammen med Kevin Ullyett)
  French Open: Mixed double 2005 (sammen med Fabrice Santoro)
  US Open:'''
 Mixed double 2005 (sammen med Mahesh Bhupathi)

Eksterne henvisninger 

Tennisspillere fra Slovakiet
Berlins senat

Berlins senat (tysk: Senat von Berlin) er den tyske delstat Berlins regering, der ledes af den regerende borgmester og otte øvrige medlemmer, benævnt senatorer. 

Senatorerne har ministerporteføljer ligesom ministrene i de øvrige tyske delstater. To af dem fungerer desuden som stedfortræder for den regerende borgmester – de har derfor titlen borgmester. Senatorerne er øverste leder af byens otte senatsforvaltninger og er som sådan at sammenligne med ministrene i landets øvrige delstater.

Senatet blev dannet, da byens genforening i 1989 gjorde, at byen også politisk blev samlet. Byens øverste politiske leder, borgmesteren kom til at hedde 'regerende borgmester' (Regierender Bürgermeister), ligesom i det tidligere Vestberlin. I Østberlin hed borgmesteren formelt 'overborgmester i DDR's hovedstad' (Oberbürgermeister der Hauptstadt der DDR). Rotes Rathaus var dengang sæde for Østberlins magistrat, mens Vestberlins senat havde sæde i Rathaus Schöneberg. I 1991 flyttede den samlede statsforvaltning ind i Rotes Rathaus.

Senatet Klaus Wowereit III (fra 23. november 2006 til 24. november 2011) 
 Regerende borgmester Klaus Wowereit (SPD)
 Borgmester og senator for erhverv, teknologi og forskning Harald Wolf (Die Linke)
 Borgmester og senator for byudvikling Ingeborg Junge-Reyer (SPD) 
 Senator for uddannelse, videnskab og forskning Jürgen Zöllner (SPD)
 Finanssenator Ulrich Nußbaum (SPD)
 Senator for sundhed, miljø og forbrugerbeskyttelse Katrin Lompscher (Die Linke)
 Indenrigs- og sportssenator Ehrhart Körting (SPD)
 Senator for integration, arbejdsmarked og sociale forhold Carola Bluhm (Die Linke)
 Justitssenator Gisela von der Aue (SPD)

Senat
Parlamenter
FC Nantes

Football Club de Nantes (normalt bare kendt som FC Nantes) er en fransk fodboldklub fra Nantes i Loire-Atlantique-regionen. Klubben er en af de historisk største i fransk fodbold. FC Nantes spiller i , efter den i perioden 2009 til 2013 spillede i Ligue 2. Klubben blev stiftet i 1943 og spiller sine hjemmekampe på Stade de la Beaujoire. Ejer af klubben har siden 11. marts 2004 været Groupe Dassault.

Historie 

FC Nantes blev stiftet i 1943, og har sidenhen vist sig som en af de stærkeste klubber i fransk fodbold. Klubben står noteret for 8 mesterskaber og 2 pokaltitler. I 1996 nåede klubben semifinalen i Champions League. I 2007 måtte klubben rykke ned i den næstbedste række Ligue 2, men allerede året efter blev oprykningen sikret.

Titler 
 Franske mesterskaber (8): 1965, 1966, 1973, 1977, 1980, 1983, 1995, 2001

 Franske pokaltitler (3): 1979, 1999, 2000

Spillertruppen 
pr. 4. april 2022

Kendte spillere 

  Loïc Amisse
  Sylvain Armand
  William Ayache
  Bruno Baronchelli
  Fabien Barthez
  Jean-Paul Bertrand-Demanes
  Maxime Bossis 
  Robert Budzynski 
  Frédéric Da Rocha 
  Marcel Desailly 
  Didier Deschamps
  Nicolas Gillet
  Christian Karembeu
  Mickaël Landreau
  Yvon Le Roux
  Patrice Loko
  Claude Makélélé
  Henri Michel
  Olivier Monterrubio
  Jean-Claude Osman
  Dimitri Payet 
  Éric Pécout 
  Gilles Rampillon 
  Patrice Rio 
  Omar Sahnoun 
  Jean-Claude Suaudeau 
  Jérémy Toulalan 
  José Touré
  Thierry Tusseau
  Jorge Burruchaga
  Néstor Fabbri
  Oscar Muller
  Julio Olarticoechea
  Emiliano Sala
  Víctor Trossero
  Mario Yepes
  Robert Gadocha
  Roman Kosecki
  Viorel Moldovan
  Mo Johnston
  Alejandro Bedoya
  Vahid Halilhodžić

Danske spillere 
  Allan Michaelsen
  Johnny Mølby 
  Michael Gravgaard
  Henrik Agerbeck
  Kian Hansen
  Nicolaj Thomsen

Eksterne henvisninger 

Klubbens officielle hjemmeside 

 
Etableret i 1943
Rathaus Charlottenburg

Rathaus Charlottenburg er rådhuset i bydelen Charlottenburg-Wilmersdorf i Berlin, Tyskland. Det er beliggende på Otto-Suhr-Allee i Charlottenburg og blev opført i 1905 som rådhus for den dengang selvstændige by Charlottenburg, der hørte til Brandenburg. Rådhuset blev svært beskadiget under 2. verdenskrig og blev genopbygget i 1952.

Udover bydelen Charlottenburg-Wilmersdorfs administration og borgerservicecenter rummer rådhuset i dag også et bibliotek.

Eksterne henvisninger 

 Om rådhuset på Berlins officielle hjemmeside

Bygninger, konstruktioner og anlæg i Berlin
Rådhuse i Tyskland
Rathaus Spandau

Rathaus Spandau er rådhuset i den vestlige bydel Spandau i Berlin, Tyskland.

Rådhuset blev tegnet af Heinrich Reinhardt og Georg Süßenguth og blev indviet i 1913. Det er beliggende på grænsen til den gamle bydel, Altstadt Spandau. Under 2. verdenskrig ødelagdes bygningen, og den blev genopført i 1950'erne i forenklet form.

Rådhuset rummer i dag bydelsadministrationen i Spandau.

I nærheden af rådhuset ligger Bahnhof Berlin-Spandau, hvorfra der både er forbindelse med S-Bahn og U-Bahn.

Eksterne henvisninger 

Bygninger, konstruktioner og anlæg i Berlin
Grenoble Foot 38

Grenoble Foot 38 er en fransk fodboldklub fra Grenoble i Rhône-Alpes-regionen. Klubben spiller i Championnat de France amateur. Klubben blev stiftet i 1997 og spiller sine hjemmekampe på Stade des Alpes.

Klubben er ejet af det japanske firma Index, der blandt andet forestod opførelsen af det nye stadion, med plads til 20.000 tilskuere.

Kendte spillere 
  Youri Djorkaeff 
  Gustavo Poyet

Eksterne henvisninger 

Klubbens officielle hjemmeside

Fodboldklubber i Frankrig
Etableret i 1997
Grenoble
Rathaus Steglitz

Rathaus Steglitz er rådhuset i den tidligere administrative bydel Steglitz i det sydlige Berlin, Tyskland.

Rådhuset blev opført i 1898 og rummede frem til 1980 Steglitz' bydelsadministration. Fra 1980 blev højhuset Steglitzer Kreisel nyt rådhus, men efter at Steglitz som led i en reform af Berlins bydele i 2001 blev Steglitz en del af den nye større bydel Steglitz-Zehlendorf, og efterfølgende er størstedelen af administrationen flyttet til Zehlendorf. 

I nærheden er Rathaus Steglitz findes S-Bahn- og U-Bahn-stationen Rathaus Steglitz.

Eksterne henvisninger 

Bygninger, konstruktioner og anlæg i Berlin
Valenciennes FC

Valenciennes FC er en fransk fodboldklub fra Valenciennes i Nord-regionen, der spiller i Ligue 2. Klubben blev stiftet i 1913 og spiller sine hjemmekampe på Stade du Hainaut. 

Klubben har aldrig vundet nogen titler, men i 1951 nåede den frem til finalen i pokalturneringen Coupe de France, som man dog tabte til RC Strasbourg.

Kendte spillere 
  Jean-Pierre Papin 
  Roger Milla

Eksterne henvisninger 
Klubbens officielle hjemmeside

Fodboldklubber i Frankrig
Etableret i 1913
Valenciennes
Krumme Lanke

Krumme Lanke er en sø beliggende i udkanten af Grunewald i den sydvestlige bydel Steglitz-Zehlendorf i Berlin, Tyskland. 

Sammen med Nikolassee og Schlachtensee udgør den den tredje sydligste sø i den såkaldte Grunewaldseenkette. Søen har en længde på 1.100 meter, er indtil 6,6 meter dyb og breder sig over et areal på 154.000 kvadratmeter. Den 2,5 km lange sti langs søen anvendes flittigt af berlinerne til gåture og løb. Ved søen er der desuden to badepladser, og den bliver også brugt til fiskeri.

U-Bahn-stationen Krumme Lanke er beliggende ca. 1 km fra søen.

Søer i Tyskland
Berlins geografi